IISRAELI MÄED
Tere tulemast taas saatesarja Iisraeli mäed palvereisile!
Käesolevas sarjas palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Ole meile tänagi teejuhiks, Jeesus!
Juubeliaasta eeltähendus eksisteerib juba Vanas Testamendis,
kuid juubeliaasta lõplik teostumine toimub Messias Jeesuse kaudu.
Tema on Tall,
kelle võidu tõttu Tema rahvas lõplikult maa oma valdusse haarab.
Seekord läheme palvetama Turmus Ayya külla.
Vestleme teel täpsemalt, millega tegemist.
Piibli suur lugu on lugu Jumalast,
kes tahab elada koos oma rahvaga maa peal.
Selle Piibli suure loo peategelane on Tall.
Tall ilmub Jumala loos just siis,
kui Jumal tõotab selle maa oma rahvale tagasi anda.
Jumal oli lubanud selle maa juba sajandeid varem
Aabrahamile, Iisakile ja Jaakobile ja nende järeltulijaile,
kuid tõotus polnud selleks ajaks veel realiseerunud.
Kui tõotuse teostumine lõpuks algas, algas see Talle tapmisega.
"Tall olgu teil veatu, isane, üheaastane;
võtke see lammastest või kitsedest.
Säilitage see enestele kuni selle kuu neljateistkümnenda päevani;
siis kogu Iisraeli kogunenud kogudus tapku see õhtul!
Ja nad võtku verd ning võidku ukse mõlemat piitjalga
ja pealispuud kodades, kus nad seda söövad." 2Mo 12:5-7
Teekond tõotatud maa pärimisele algas Talle vere kaudu.
Kuhu me nüüd pöörame, Mia?
Oleme sõitnud lõuna poole iidsete esivanemate teed mööda,
kus kunagi liikus ka Aabraham.
Algupärane patriarhide tee kulgeb veidi erinevalt kui tänane peatee,
mis teeb siin suure ringi, et seda järsku tõusu vältida.
Meie sõidame seekord algset teed mööda.
Kas tall oli veel kuidagi rahva maale naasmisega seotud?
Sellest alates on tall pidevalt teekonnal kaasas.
Juba toona, kui Jumal Siinai mäel Iiraeli rahvaga lepingu tegi,
käskis Ta ohverdada talle iga päev nii hommikul kui õhtul.
Igapäevane ohverdamine kestis üle 1000 aasta.
Jumal muidugi ei vajanud lambaid toiduks.
Kuid selle eeltähenduse kaudu tahtis Ta õpetada oma rahvale,
kui keskne ja vältimatu Tema rahva igapäevaelus on tall
ja lepitusohver, mida see esindab.
Kui see eeltähendus oli piisavalt kaua jõus olnud,
liikus Jumala plaan talle suhtes järgmisse etappi.
Jumal rääkis Ristija Johannesele, et täiuslik lepitusohver,
mille eeltähenduseks olid kõik loomaohvrid,
oli peagi tulemas.
"Järgmisel päeval nägi Johannes Jeesust enda juurde tulevat
ja ütles: 'Vaata, see on Jumala Tall,
kes kannab ära maailma patu.'" Jh 1:29
Kus me nüüd oleme, Mia?
Naaseme siin peateele
ja otse meie ees ongi Turmus Ayya küla.
Sõidame veel läbi küla selle taga olevale künkale palvetama.
Kuidas Jumal tahab selle maailma oma rahvale tagastada?
Jumala saladus on pakitud Tema Poega Jeesusesse,
kes ainsana suudab maailmast patu kaotada.
Patune inimene ei saa pattu maailmast kaotada,
seda suudab vaid patuta Jumal.
Kuid kuidas Ta seda tegi, ületas inimese kujutlusvõime.
"Aga kui Kristus tuli tulevaste hüvede ülempreestrina,
suurema ja täiuslikuma telgiga, mis ei ole kätega tehtud,
see tähendab ei ole osa sellest loomisest, -
siis ta läks sisse mitte sikkude ja vasikate verega,
vaid iseenda verega,
minnes ühe korra kõige pühamasse paika,
saavutas ta meile igavese lunastuse." Hb 9:11-12
Jeesuse veri on hind, millest piisab kõigi lunastamiseks,
kes oma lootuse lepitusvere tegevusele panevad.
Peetrus õppis selle lepitusjõudu väga isiklikult tundma ja kirjutas:
"Teid pole lunastatud kaduvate asjadega,
hõbeda või kullaga teie tühisest esiisadelt päritud eluviisist,
vaid Kristuse
kui laitmatu ja puhta Talle kalli verega." 1Pe 1:18-19
Kui Jumala Tall oli surnuist tõusnud ja Isa juurde tagasi taevasse läinud,
liikus Jumala plaan Talle suhtes järgmisse etappi.
Need, kes uskusid Jeesusesse, said Jumala Vaimu.
Jumala Tall hakkas koguma patust vabaks lunastatud inimesi
Jumala kuningriiki.
Jätame auto seekord siia künka otsa.
Kõnnime veel mõne sammu edasi künka servale.
Siin on huvitav kooparivi.
Loodus on juba suve algusest peale väga kuiv.
Sest kuigi talv oli pikk ja külm, ei sadanud just eriti palju vihma.
Jõudsime tänasesse palvepaika.
Jyrki, mis koht see on?
Oleme palestiinlaste külas, mille nimi on Turmus Ayya.
Küla erineb teistest palestiinlaste küladest sellega,
et siin on palju ilusaid eluasemeid.
70 % külaelanikest on USA kodanikud
ja neil tundub käivat "võidurelvastumine" selles,
kes ehitab koduküla uhkeima maja.
Kuid meie pole siin palvetamas ilusate majade, vaid küla nime pärast.
Turmus Ayya ei ole araabiakeelne nimi,
vaid lähtub ladinakeelsest sõnast 'Terra Messia' ehk Messia maa.
Messia maa küla ajalugu ulatub Piibli aegadeni välja
ja küla asub Iisraeli esimese pealinna Siilo kõrval.
Evangeeliumi levik maailmas jõuab peagi lõpule
ja Jeesuse ohvrist alanud 2000 aastat kestnud lunastusetapp
hakkab lõppema.
Talle loos on aeg uut etappi alustada.
See pöörab pilgu minevikult tulevikku.
Piiblis räägib Talle loo lõpuetapist Ilmutusraamat,
mis ongi tõeline Talle raamat,
sest räägib Tallest rohkem kui ükski teine raamat Piiblis.
Ilmutusraamatu 5. peatükk alustab Talle loos lõpufaasi
ja Jumal näitas seda ilmutuses Johannesele.
"Ja ma nägin troonil istuja paremas käes rullraamatut,
täis kirjutatud seest ja väljast, kinni pandud seitsme pitseriga.
Ma nägin võimsat inglit, kes suure häälega kuulutas:
'Kes on väärt avama seda raamatut ja lahti tegema selle pitsereid?
Ning mitte ükski taevas ega maa peal ega maa all
ei suutnud avada raamatut ega vaadata sinna sisse." Ilm 5:1-3
Oli siiski üks,
kellel on seaduslik õigus avada Jumala pitseeritud lunastusraamat
ja lunastada tagasi vaenlasele kaotatud maailm.
"Siis üks vanemaist ütles mulle:
'Ära nuta! Ennäe, lõvi Juuda suguharust, Taaveti juur,
tema on võitnud,
tema võib avada raamatu ja selle seitse pitserit!'
Ja ma nägin trooni ja nelja olevuse ja vanemate keskel
seismas Talle." Ilm 5:5-6
Seejärel lauldakse Tallele trooni juures uut laulu:
"Sina oled väärt võtma raamatu ning avama selle pitserid,
sest sina olid tapetud
ning sina oled ostnud Jumalale oma verega inimesi
kõigist suguharudest ja keeltest ja rahvastest ja paganahõimudest
ning oled nad teinud kuningriigiks ja preestreiks meie Jumalale
ning nad hakkavad valitsema kuningatena üle ilmamaa." Ilm 5:9-10
Kui hakkame edasi vaatama, näeme Talle, kes on võitja.
Võitnud Tall on ainus,
kellel on seaduslik õigus maa oma valdusse võtta.
Kui Tall saab maa lunastamist õigustava raamatu oma kätte,
hakkab Ta Võitja positsioonilt raamatu pitsereid avama.
"Ja ma nägin, kui Tall avas esimese seitsmest pitserist." Ilm 6:1
Pitserite avamise käigus maailm vapub.
See peabki vappuma, sest Tall on maailmas kontrolli haaramas.
Kuid keset kõike seda on hea meeles pidada,
et see, kes maailma raputab, on ristilöödud Tall,
kes on oma armastusega maailma endale ostnud.
Heebrealaste kiri räägib:
"Veel kord panen ma värisema mitte üksnes maa, vaid ka taeva!'
Sõnad 'veel kord'
näitavad kõigutatavate kui loodud asjade muutumist,
et püsiksid kõigutamatud.
Olgem siis tänulikud, et me saame kuningriigi, mis ei kõigu,
ja teenigem seepärast Jumalat
talle meelepäraselt allaheitlikkuse ja aukartusega;
sest meie Jumal on neelav tuli!" Hb 12:26-29
Anname Jumalale au ja kiitust.
"Hõisake Jumalale, kõik ilmamaa!
Ülistage mängides tema nime au, andke temale au ja kiitust!
Öelge Jumalale: Kui kardetavad on sinu teod!
Su suure väe pärast teesklevad su vaenlased su ees,
kõik ilmamaa kummardab sind ja mängib sulle kiitust,
ta mängib kiitust su nimele." Ps 66:1-4
"Sind ülistavad, Issand, kõik sinu teod,
ja su vagad tänavad sind.
Nemad kõnelevad sinu riigi auhiilgusest
ja nad räägivad su vägevusest,
et teada anda inimlastele tema vägevust
ja tema riigi auhiilguse ilu.
Sinu riik on kõigi ajastute riik
ja sinu valitsus kestab rahvapõlvest rahvapõlve." Ps 145:10-13
Tall, kes on väärt maailma endale lunastama,
lunastab endale ka oma rahva.
Jumala rahva lunastus tema pattudest toimub vaid Talle vere kaudu.
See lunastus puudutab ka kõiki Iisraeli suguharusid,
sest Ilmutusraamat alustab lunastatute loetlemist just neist.
"Ärge tehke kahju ilmamaale ega merele ega puudele,
enne kui me oleme pannud pitseri oma Jumala sulaste otsaesisele!
Ma kuulsin pitseriga märgitute arvu:
sada nelikümmend neli tuhat pitseriga märgitut
kõigist Iisraeli laste suguharudest:
Juuda suguharust kaksteist tuhat, Ruubeni suguharust kaksteist tuhat,
Gaadi suguharust kaksteist tuhat ..." Ilm 7:3-5
Olles loetlenud kõik Iisraeli hõimud, jätkab Ilmutusraamat:
"Pärast seda ma nägin, ennäe: suur rahvahulk,
keda ükski ei suutnud loendada, kõigist paganahõimudest
ja suguharudest ja rahvastest ja keeltest
seisis trooni ees ning Talle ees, valged rüüd üll
ja palmioksad käes. Nad hüüdsid suure häälega:
'Pääste on meie Jumalal,
kes istub Troonil, ja Tallel!'" Ilm 7:9-10
Üks Johannese nägemuses nähtud vanematest rääkis:
"Need on need, kes tulevad suurest viletsusest
ning on pesnud oma rüüd ja teinud need valgeks Talle veres.
Sellepärast nad on Jumala trooni ees
ning on teenimas teda ööd ja päevad tema templis.
See, kes istub troonil, laotab oma telgi nende üle.
Neile ei tule iial enam nälga ega iial enam janu,
ka ei lange nende peale päikest ega mingit lõõska,
sest Tall, kes on trooni keskel,
hoiab neid kui karjane ja juhatab nad eluvee allikaile;
ning Jumal pühib ära iga pisara nende silmist." Ilm 7:14-17
Kuulutame koos Jeesuse vere väge.
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused.
Seda kindlamini meid päästetakse tema kaudu viha eest nüüd,
kui me tema vere läbi oleme saanud õigeks.
Sest kui me juba vaenlastena saime lepituse Jumalaga
tema Poja surma läbi,
kui palju kindlamini meid päästetakse tema elu läbi nüüd,
kui me oleme juba lepitatud.
Aga mitte ainult seda,
vaid me ka kiitleme Jumalast meie Issanda Jeesuse Kristuse läbi,
kelle kaudu me oleme nüüd saanud lepituse." Ro 5:8-11
"Sest Jumalal on olnud hea meel lasta kogu täiusel temas elada
ja lepitada tema läbi enesega kõik, niihästi maapealsed kui taevalised,
tehes rahu tema ristivere läbi.
Ka teid, kes te varem olite Jumalast võõrdunud
ja oma mõtlemise poolest tema vaenlased oma kurjade tegudega,
on Kristus lepitanud nüüd oma lihalikus ihus surma läbi,
et teid seada pühadena ja veatutena
ja laitmatutena Jumala palge ette." Kl 1:19-22
Jeesus pidas ristil oma võitluse, et võita,
mitte ainult seda maailma Isale tagasi,
vaid ka selleks, et võita omale naiseks Isa valitud mõrsja.
Talle lugu on põhiolemuselt armastuslugu.
See on lugu printsist, kes vabastab vaenlase kätte vangi sattunud mõrsja.
Ta vabastab ka Isa poolt antud hea maa,
mida Ta koos naisega valitsema hakkab.
"Halleluuja! Sest Issand, meie Jumal, Kõigeväeline,
on hakanud valitsema kuningana!"
Rõõmustagem ja hõisakem ja andkem talle au,
sest Talle pulmad on tulnud
ning tema naine on ennast seadnud valmis,
ja talle on antud, et ta riietuks säravasse puhtasse peenlinasesse.'
See peenlinane on pühade õiged seadmised.
Ingel ütles mulle: 'Kirjuta:
Õndsad on need, kes on kutsutud Talle pulmasöömaajale.'
Ta ütles mulle: 'Need on Jumala tõelised sõnad.' ilm 19:6-9
Talle pulma järel räägib Ilmutusraamat et maa lunastamine jõuab lõpule
ja Jeesus naaseb maa peale valitsema.
"Ma nägin taeva olevat avatud, ning ennäe: valge hobune!
Selle nimi, kes tema seljas istus, on Ustav ja Tõeline
ning tema mõistab kohut ja sõdib õiguses.
Tema silmad olid nagu tuleleek
ning ta peas oli palju peaehteid.
Neile oli kirjutatud nimi, mida ei tea keegi muu kui tema ise.
Ja tal oli üll verre kastetud kuub
ning oli nimetatud tema nimi - Jumala Sõna.
Taevased väehulgad järgnesid talle valgete hobuste seljas,
üll valge puhas peenlinane.
Ja ta suust välkus vahe mõõk, et sellega raiuda paganaid,
ning tema ise hoidis neid raudsauaga kui karjane.
Tema ise tallas Kõigeväelise Jumala raevuviina surutõrt.
Ja temal oli tema kuue ja puusa peale kirjutatud nimi
'Kuningate Kuningas ja isandate Issand'" Ilm 19:11-16
Ilmutusraamatu Tall naaseb maa peale ja kukutab vaenlase võimu.
Oma armastuses ei jäta ta vaenlasele siin maailmas mingit kohta
vaid võtab selle endale.
"Maailma kuningriik on saanud meie Issanda ja tema Kristuse omaks
ning tema valitseb kuningana igavesest ajast igavesti.
Need kakskümmend neli vanemat, kes istusid Jumala ees oma troonidel,
heitsid silmili maha ning kummardasid Jumalat, hüüdes:
'Me täname sind, Issand, Kõigeväeline Jumal,
kes oled ja kes olid,
et sa oled võtnud oma suure väe ning hakanud valitsema kuningana!
Paganad on vihastanud, aga nüüd on sinu viha tulnud
ning on tulnud aeg mõista kohut surnute üle
ning anda kätte palk prohvetitele, su sulastele, ning pühadele
ning neile, kes kardavad su nime, väikestele ja suurtele,
ning hävitada need, kes hävitavad ilmamaad." Ilm 11:15-18
Langenud inimkond püüab lõpuni Talle vastu võidelda.
Ta on siiski kõik juba ristil võitnud
ja kurjuse vägi ei suuda enam kunagi Jumala väele vastu astuda.
"Nad hakkavad sõdima Tallega ja Tall võidab nad ära -
sest tema on isandate Issand ja kuningate Kuningas -
ja koos temaga võidavad need,
kes on kutsutud ja valitud ja ustavad." Ilm 17:11
Vaadates ajas tagasi Jumala rahva lunastuse algusse,
näeme seal esimesel paasapühal tapetud talle.
Vaadates ajas edasi, näeme sealgi tapetud Talle,
kuid nüüd istub Ta troonil.
Jumala lunastusplaani keskpunkt
on algusest lõpuni Jumala Tall.
Jeesuse tuhandeaastase maapealse valitsuse järel
loob Jumal veel uued taevad ja uue maa.
Kuid veel uue Jeruusalemmagi keskel on Tall.
"Ja midagi äraneetut ei ole enam.
Jumala ja Talle troon on seal ning ta sulased teenivad teda
ning näevad tema palet ning tema nimi on nende otsaesisel.
Ja ööd ei ole enam
ning neile ei ole vaja lambivalgust ega päikesevalgust,
sest Issand Jumal ise valgustab neid,
ning nemad valitsevad kuningatena igavesest ajast igavesti." Ilm 22:3-5
Kuulutame nüüd koos Jeesuse antud tõotusi neile,
kes võidavad koos Temaga.
"Võitjale ma annan süüa elupuust,
mis on Jumala paradiisis." Ilm 2:7
"Võitjale ei tee teine surm mingit kahju!" Ilm 2:11
"Võitjale ma annan süüa peidetud mannat
ning annan talle valge kivikese ning kivikesele kirjutatud uue nime,
mida ükski peale saaja ei tea." Ilm 2:17
"Kes võidab ja minu tegusid lõpuni hoiab,
sellele ma annan meelevalla paganate üle." Ilm 2:26
"Kes võidab,
see riietatakse samamoodi valgete rõivastega.
Mina ei kustuta tema nime eluraamatust
ning ma tunnistan tema nime oma Isa ees ja Isa inglite ees." Ilm 3:5
"Kes võidab, selle teen ma sambaks oma Jumala templis
ja enam iialgi ei lähe ta sealt välja,
ning ma kirjutan tema peale oma Jumala nime
ja oma Jumala linna, uue Jeruusalemma nime,
mis tuleb maha taevast minu Jumala juurest,
ning oma uue nime." Ilm 3:12
"Kes võidab,
sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile.
Kellel kõrv on, see kuulgu,
mida Vaim ütleb kogudustele!" Ilm 3:21-22
Järgmisel palvereisil peame juubeliaasta pidu.
Valmistagem järgmist reisi juba palves ette!
Palvereisidel võib osaleda ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri